b'\n_START_ARTICLE_\nL\xc3\xa4hi-id\xc3\xa4n kalkoliittinen kausi\n_START_PARAGRAPH_\nL\xc3\xa4hi-id\xc3\xa4n kalkoliittinen kausi on historiallinen ajanjakso noin 5000-3300 eaa. Ajanjakson alussa kuparia osattiin vain takoa, sitten 5000 eaa. alkaen sulattaa. Kupari pysyi yh\xc3\xa4 harvinaisena, enimm\xc3\xa4t ty\xc3\xb6kalut tehtiin kivest\xc3\xa4. Ajanjaksolla alkoi synty\xc3\xa4 suuria asutuskeskuksia.\n_START_SECTION_\nVarhaiset malakiittiesineet\n_START_PARAGRAPH_\nKuparimineraali malakiittia k\xc3\xa4ytettiin varhain mm. v\xc3\xa4rien ja koristeiden tuottamiseen. Esimerkiksi Etel\xc3\xa4-Levantin Natuf-kautisista ja esikeraamisista neoliittisista l\xc3\xb6yt\xc3\xb6paikoista on l\xc3\xb6ydetty malakiittihelmi\xc3\xa4. Anatoliassa sijaitsevista Hallan Cemist\xc3\xa4 ja \xc3\x87ay\xc3\xb6n\xc3\xbc Tepesist\xc3\xa4 on l\xc3\xb6ydetty malakiittipaloja ajalta 10500-8800 kalenterivuotta eaa.\n_START_SECTION_\nVarhaiset kuparil\xc3\xb6yd\xc3\xb6t 9000-6000 eaa.\n_START_PARAGRAPH_\nEnnen kuparin laajaa k\xc3\xa4ytt\xc3\xb6\xc3\xb6nottoa maanviljely, karjanhoito ja saviastiat olivat yleistyneet L\xc3\xa4hi-id\xc3\xa4ss\xc3\xa4, ja oli syntynyt neoliittinen kyl\xc3\xa4kulttuuri. Paikoin kuparia k\xc3\xa4ytettiin jo hyvin varhain neoliittikaudella._NEWLINE_Kuparin varhainen taonta eli kylm\xc3\xa4muokkaus lienee saanut alkunsa etel\xc3\xa4isess\xc3\xa4 Turkissa, miss\xc3\xa4 on kupariesiintymi\xc3\xa4 esimerkiksi it\xc3\xa4isill\xc3\xa4 Taurusvuorilla ja monilla muillakin vuorialueilla. Joidenkin mukaan jo 9000-7000 eaa. kuparia kaivettiin Timnassa, Palestiinassa. Varhaisimmat varmat kupariesiineet on l\xc3\xb6ydetty Kaakkois-Turkin \xc3\x87ay\xc3\xb6n\xc3\xbc Tepesin maanviljelykyl\xc3\xa4st\xc3\xa4 ajalta noin 8200-7500 eaa. Kuparia taottiin jo kuumana, muttei sulatettu. Kuparin tarkominen kylm\xc3\xa4n\xc3\xa4 rikkoo sen helposti, jos teottava esine on iso. Kuparin kuumentaminen avotulessa noin 200-300 \xc2\xb0C:hen hieman pehment\xc3\xa4\xc3\xa4 kuparia ja tekee mahdolliseksi tehd\xc3\xa4 siit\xc3\xa4 isompia esineit\xc3\xa4.\n_START_SECTION_\nTaotun kuparin kausi 6000-5000 eaa.\n_START_PARAGRAPH_\nTaottu kupari yleistyi vasta 6000 eaa. N\xc3\xa4in varhain kuparia ei osattu viel\xc3\xa4 sulattaa, vaan sit\xc3\xa4 taottiin kylm\xc3\xa4n\xc3\xa4. Kuparin kylm\xc3\xa4muokkaus oli noin 6000 eaa. menness\xc3\xa4 levinnyt Balkanille, Anatoliaan, Mesopotamiaan ja Iraniin.\n_START_SECTION_\nSulatetun kuparin kausi 5000-n.3500 eaa.\n_START_PARAGRAPH_\nHuomattiin, ett\xc3\xa4 kupari sulaa savenpolttouunissa. Kupari vaatii sulaakseen korkean l\xc3\xa4mp\xc3\xb6tilan, 1085\xc2\xa0\xc2\xb0C, siis erityisen uunin. Kuparia saatteiin sulattaa jo 6300-5500 eaa. Turkin Catal Huyukissa Sulatettu kupari alkoi yleisty\xc3\xa4 noin 5000 eaa._NEWLINE_Ehk\xc3\xa4 vuoteen 4500 eaa. menness\xc3\xa4 kupari oli levinnyt melko laajalle Etel\xc3\xa4-Turkkiin, Iranin vuorille ja Palestiinaan. Iran oli varhainen kuparikeskus. Jossain Kermanin kaupungin l\xc3\xa4hell\xc3\xa4 oli kuparivuoria, samoin Elbrusvuoristossa. Varhaista sulatettua kuparia on l\xc3\xb6ydetty Turkin Y\xc3\xbcm\xc3\xbcktepe / Mersinist\xc3\xa4, 5000-4900 eaa._NEWLINE_Kuparin kaivaminen yleistyi noin 4000 eaa._NEWLINE_Joidenkin tutkijoiden mielest\xc3\xa4 kuparintaonta- ja/tai sulatus taitoa levitti kansa, jonka yksi is\xc3\xa4linjan haploryhm\xc3\xa4 oli J2. J2a levisi it\xc3\xa4\xc3\xa4n Pakistaniin asti, J2b mm Romaniaan. Kansa olisi ollut l\xc3\xa4ht\xc3\xb6isin Syyrian ja Turkin rajalta noin 5000 eaa. Kuparikausi p\xc3\xa4\xc3\xa4ttyi L\xc3\xa4hi-id\xc3\xa4ss\xc3\xa4 noin 3700-3000 eaa., jolloin pronssia alettiin valmistaa sekoittamalla kupariin arseenia tai tinaa.\n_START_SECTION_\nKuparikauden aikajaosta\n_START_PARAGRAPH_\nTutkijat kiistelev\xc3\xa4t hyvinkin paljon kuparikauden jaosta eti aikakausiin._NEWLINE_Esimerkiksi Garfinkel 1999 jalaa levantin kuparikauden avarhaiseen 5800-5300, keksimm\xc3\xa4iseen 5300-4500. ja my\xc3\xb6h\xc3\xa4iseen noin 4500-3600 kalenterivuotta eaa._NEWLINE_Kuparikausi voidaan Syyriassa ja Anatoliassa jakaa varhaisempaan noin 5000-4000 ja my\xc3\xb6hemp\xc3\xa4\xc3\xa4n noin 4000-3000 eaa.\n_START_SECTION_\nKuparikauden kulttuurista\n_START_PARAGRAPH_\nTaotun kuparin valtakaudella kyl\xc3\xa4t olivat viel\xc3\xa4 yleens\xc3\xa4 melko pieni\xc3\xa4 ja mets\xc3\xa4styskin yh\xc3\xa4 t\xc3\xa4rke\xc3\xa4 elinkeino. Keinokasteluun perustuva viljely vakiintui sinne, miss\xc3\xa4 sadetta ei saatu kyllin ja joki virtasi l\xc3\xa4hell\xc3\xa4. Sulatetun kuparin kaudella syntyi aiempaa suurempia asutuskeskuksia, kun kivikauden kyl\xc3\xa4t kasvoivat nyt suuremmiksi. Nyt Mesopotamiaan syntyi muutaman tuhannen asukkaan kyli\xc3\xa4, joiden keskuksena oli temppeli. N\xc3\xa4ist\xc3\xa4 tunnetuin on Eridu._NEWLINE_Kuparikauden edetess\xc3\xa4 syntyi ylimyst\xc3\xb6.'